Document ID: 32014R0460

KOMISSION ASETUS (EU) N:o 460/2014,
annettu 5 päivänä toukokuuta 2014,
asetuksen (EU) N:o 823/2012 muuttamisesta siltä osin kuin on kyse tehoaineen syflutriini hyväksynnän päättymispäivästä
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan toisen kohdan,
sekä katsoo seuraavaa:
(1)
Komission asetuksella (EU) N:o 823/2012 (2) lykättiin komission täytäntöönpanoasetuksessa (EU) N:o 540/2011 (3) säädettyä tehoaineen sylflutriini hyväksynnän päättymistä 31 päivään lokakuuta 2016, jotta annettiin hakijoille mahdollisuus noudattaa asetuksen (EY) N:o 1107/2009 15 artiklan 1 kohdassa säädettyä kolmen vuoden määräaikaa.
(2)
Yhtään tehoaineen syflutriini hyväksynnän uusimista koskevaa hakemusta ei toimitettu kolmen vuoden määräajassa.
(3)
Koska tällaista hakemusta ei toimitettu, on asianmukaista asettaa päättymispäivä aikaisimpaan mahdolliseen päivään ennen asetuksen (EU) N:o 823/2012 antamista vahvistetun alkuperäisen päättymispäivän jälkeen.
(4)
Sen vuoksi asetusta (EU) N:o 823/2012 olisi muutettava.
(5)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Asetuksen (EU) N:o 823/2012 muuttaminen
Muutetaan asetuksen (EU) N:o 823/2012 1 artikla seuraavasti:
1)
Korvataan 2 alakohta seuraavasti:
”2)
31 päivä lokakuuta 2016 seuraavien tehoaineiden osalta: deltametriini (kohta 40), 2,4-DB (kohta 47), beta-syflutriini (kohta 48), iprodioni (kohta 50), maleiinihydratsidi (kohta 52), flurtamoni (kohta 64), flufenaset (kohta 65), jodosulfuroni (kohta 66), dimetenamidi-p (kohta 67), pikoksistrobiini (kohta 68), fostiatsaatti (kohta 69), siltiofami (kohta 70) ja Coniothyrium minitans, kanta CON/M/91-08 (DSM 9660) (kohta 71);”
2)
Lisätään 5 kohta seuraavasti:
”5)
30 päivä huhtikuuta 2014 seuraavan tehoaineen osalta: syflutriini (kohta 49);”
2 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä toukokuuta 2014.

Labels: 3
15
6